15. 3. 84 De Europæiske Fællesskabers Tidende Nr. L 72/29 RÅDETS AFGØRELSE af 5. marts 1984 om indgåelse af aftalen i form af brevveksling om ændring af det midlertidige arrangement i form af aftalte regler mellem Det europæiske økonomiske Fællesskab og republikken Østrig vedrørende samhandelen med ost (84/144/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 113, under henvisning til det midlertidige arrangement i form af aftalte regler mellem Det europæiske økono- miske Fællesskab og republikken Østrig vedrørende samhandelen med ost, under henvisning til henstilling fra Kommissionen, og ud fra følgende betragtninger : Det har vist sig hensigtsmæssigt at ændre visse bestemmelser i ovennævnte midlertidige arrangement for bedre at tilpasse det til markedets faktiske behov ; Kommissionen har indledt konsultationer med Østrig herom og er nået frem til en tilfredsstillende aftale med dette land ; denne aftale bør derfor godkendes — TRUFFET FØLGENDE AFGØRELSE : Artikel 1 Aftalen i form af brevveksling om ændring af det midlertidige arrangement i form af aftalte regler mellem Det europæiske økonomiske Fællesskab og republikken Østrig vedrørende samhandelen med ost godkendes på Fællesskabets vegne. Teksten til aftalen er knyttet til denne afgørelse. Artikel 2 Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet. Udfærdiget i Bruxelles, den 5. marts 1984. På Rådets vegne M. ROCARD Formand